Omnibus notum facere volumus, quod ego Adalgisus, pro Dei amore et bona voluntate et pro remedio animæ meæ, heredem facio æcclesiam Cluniensem et sanctos Dei apostolos Petrum et Paulum et monachos ibi Deo servientes, de una parte meæ hereditatis quæ conjacet in comitatu Matisconensi, in agro Agenacense, in villa Maxiliaco: hoc est plantata quam hædificavi, quæ terminationem accipit a duabus partibus de ipsa hereditate, a tertia parte viam publicam, a quarta terram Sancti Petri, et habet in longum perticas XXII, in transverso VI. Infra istas terminationes, totum ab integro dono atque transfundo, ea ratione, ad prefatum locum, ut dum vixero usufructuario teneam; post meum discessum ad ipsum locum perveniat, et in singulis annis, festivitate apostolorum Petri et Pauli, IIII denarios in censu reddam. S. Adalgisi, qui hanc donationem fieri et firmare rogavit. S. Aslandi. S. Rainulfi. S. Walterii. S. Gunterii. S. Constantini. S. Ainardi. S. Segeverti. S. Malvuini. S. Rainaldi. S. Giperii. S. Achini. S. Arnulfi. S. Engenii. Data mense junii, anno IIIº imperii Lotharii regis. Rotdulfus scripsit.